王珮瑜

王珮瑜，係江蘇蘇州人，中國京劇演員、歌手，余派第四代傳人。1992年考入上海市戲曲學校，1999年考入上海師範大學表演藝術學院，專攻老生行當；2016年王珮瑜攞到「2015中華文化人物」。

演藝經歷 
1994年開始，王珮瑜分別喺「寶鋼杯」、「藍島杯」、「梨園杯」嘅全國少兒京劇大賽入面攞到一等獎。

王佩瑜初學京劇老旦，之後先改學老生行當，佢喺學校畢業後入咗上海京劇院，王佩瑜以《釣金龜》劇目攞到江蘇省票友大賽第一名；2011年，攞到第二十五屆中國戲劇梅花獎。

王珮瑜另一種創新形式《老生常談》京劇清音會同《亂彈·三月》京昆演音會，佢嘅概念係嚟自清末嘅「清音桌」，即係清唱、唔做戲、唔著戲服，用經典嘅老戲唱段、有趣嘅互動解讀、豐富嘅音樂元素題材，透過唔同嘅表演方式，令京劇嘅經典文化流傳得更遠。

2018年，王珮瑜為舞台劇《曲雲傳》唱咗主題曲《曲雲》。

師承
王佩瑜向王思及老師學嘅余派戲目《失·空·斬》、《搜孤救孤》、《捉放曹》、《大登殿》、《文昭關》、《二進宮》、《烏盆記》、《擊鼓罵曹》等。
先後又同朱秉謙、關松安、孫岳、李甫春、王世續、曲永春、童強等幾位老師拜師，學演唔同流派嘅劇目《法場換子》、《武家坡》、《打漁殺家》、《南陽關》、《群借華》、《夜奔》、《楊門女將》等戲。

擅長劇目
《文昭關》
《擊鼓罵曹》
《大登殿》
《斷臂說書》
《烏盆記》
《四郎探母》
《失·空·斬》
《搜孤救孤》
《捉放曹》

獎 
1994年，攞到「寶鋼杯」全國優秀少年京劇邀請賽專業組一等獎。
1996年，攞到「藍島杯」海峽兩岸五戲校京劇邀請賽一等獎。
1996年，參加「梨園杯」全國戲曲中專基本功大賽，榮獲華東區一等獎。
2001年，攞到全國京劇優秀青年演員評比展演一等獎。
2001年，攞到全國青年京劇演員電視大賽最佳表演獎。

王氏
蘇州人
中國女演員
中國女歌手